BBLAM ออกกองทุนใหม่ ขายถึง 1 ส.ค.นี้
BBLAM ออกกองทุน B-Fixterm 6/17 เน้นลงทุนตราสารหนี้ทั้งใน-ตปท. อายุ 6 เดือน ชูผลตอบแทน 1.4% ต่อปี เสนอขาย 26 ก.ค.-1 ส.ค.นี้
26 ก.ค. 2560

บริษัทหลักทรัพย์จัดการกองทุนรวมบัวหลวง หรือ บลจ.บัวหลวง (BBLAM) ระบุว่า บลจ.บัวหลวงออกกองทุนใหม่ บัวหลวงตราสารหนี้ชนิดระบุวันครบกำหนด 6/17 (B-Fixterm 6/17)  ขนาดโครงการ 7 พันล้านบาท อายุประมาณ 6 เดือน
โดยเน้นลงทุนในเงินฝาก ตราสารหนี้ภาครัฐ และภาคเอกชน ทั้งในประเทศและต่างประเทศ ประมาณการผลตอบแทน 1.40% ต่อปี เสนอขายหน่วยลงทุนครั้งแรก (IPO) วันที่ 26 ก.ค.-1 ส.ค.60 ทั้งนี้ กองทุนดังกล่าว เหมาะสมกับเงินลงทุนส่วนที่ต้องการความมั่นคง และความเสี่ยงต่ำ เพื่อโอกาสในการรับผลตอบแทนที่สูงกว่าการฝากเงิน โดยไม่ต้องไปลงทุนในหุ้น ลงทุนขั้นต่ำ 10,000 บาท ที่ราคาเสนอขาย 10 บาทต่อหน่วยลงทุน